Gasda
Gasda (Gazda) – upė Lietuvoje, Kalvarijos savivaldybėje; Kirsnos kairysis intakas (Šešupės baseinas). Prasideda Sūduvos aukštumoje, Lenkijos pasienyje, Senosios Radiškės apylinkėse. Teka į šiaurę, įteka į Kirsną 5 km nuo jos žiočių, ties Tabarauskais. Intakai: Orijos upelis, Vaiponė (kairieji). 8,8 km nuo žiočių, ties Sangrūda sudarytas 6,2 ha tvenkinys. Upėvardis neaiškios kilmės. Galimai sietinas su lenk. gozd, gwozd („miškas, šilas“).